1.เป็นแผลติดเชื้อใต้ผิวหนัง เป็นตุ่ม แตกแล้วเป็นเลือดป่นน้ำเหลือง แผลยังไม่ลุกลามไปบริเวณอื่น ที่ผ่านมาทานยาแก้ปวด แก้อักเสบเวลาปวดมากเท่านั้น ใช้น้ำเกลือล้างแผล เช้าและเย็น ขอรบกวนถามว่า เราจะใช้ยาฆ่าเชื้อร่วมกับยาแก้ปวด หรือใช้เฉพาะยาฆ่าเชื้อครับ 2.เส้นทางไปที่ทำงานเป็นทางทรุกันดาร ขาไป 10 กม. และกลับ 10 กม. ผมควรหยุดรักษาตัวอยู่ที่บ้านหรือไม่ครับ ที่ผ่านมายังไม่เคยลาครับ ขอขอบครับ
สวัสดีค่ะ การมีแผลติดเชื้อที่ผิวหนังนั้น ควรได้รับการรักษาอย่างเหมาะสมด้วยยาฆ่าเชื้อที่ตรงกับโรค เช่นถ้าเป็นการติดเชื้อกลุ่มแบคทีเรีย ควรได้ยาฆ่าเชื้อแบคทีเรีย หรือเชื้อรา/เชื้อไวรัสก็ควรได้ยาที่ตรงกับโรค จึงแนะนำพบแพทย์เพื่อตรวจร่างกายและรับยาฆ่าเชื้อภายใต้การดูแลของแพทย์จะดีที่สุด เพราะการใช้ยาไม่ตรงกับโรคที่เป็น มีโอกาสทำให้เกิดการดื้อยา และโรครักษาได้ยากขึ้นโดยการใช้ยาฆ่าเชื้อเป็นการรักษาหลัก การรักษาอื่นๆเพื่อบรรเทาอาการสามารถทำไปพร้อมกันได้เช่น การกินยาแก้ปวดดังที่กล่าวมาเพื่อบรรเทาอาการปวดได้ทุก 4-6 ชั่วโมงร่วมกับการทำแผลในสถานพยาบาลใกล้บ้าน หรือถ้าไม่สะดวกเดินทาง ควรซื้อชุดทำแผลที่เป็นอุปกรณ์ทางการแพทย์ที่สะอาด ใช้ครั้งเดียวทิ้ง และสอบถามวิธีการทำแผลอย่างละเอียดกับแพทย์หรือพยาบาลเพื่อมาทำต่อเองที่บ้านได้ หลักๆคือการใช้น้ำเกลือทางการแพทย์ล้างแผล ใช้เบตาดีนเช็ดรอบๆแผลได้ หลังจากนั้นเอาผ้าก๊อซสะอาดปิดแผลเพื่อป้องกันสิ่งสกปรกจากภายนอกค่ะ ส่วนจะต้องหยุดรักษาตัวที่บ้านหรือไม่ ขึ้นกับความรุนแรงของแผล แนะนำไปพบแพทย์ซักครั้งเพื่อประเมินแผลและวางแผนการรักษาร่วมกันก่อน